**Viaţa**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu te-ntreb de unde vii,

Nu te-ntreb nici unde pleci,

Nu te-ntreb de-ai să revii,

Nu te-ntreb de-o să mai treci.

Nu pleca în graba mare,

Nici nu sta mai mult c-un ceas,

Nu te-aşterne la picioare,

Nici nu-mi spune „Bun rămas.”

Nu îmi da comori ascunse,

Nici să nu mă păgubeşti,

Nu-mi lăsa iluzii strânse,

Dar nici vise ca-n poveşti.

Eu îţi cer atâta, viaţă:

Să-mi aduci doar ce-i al meu

Şi să-mi dai atâta aţă

Cât îmi lasă Dumnezeu.